钦定古今图书集成/明伦汇编/氏族典/第146卷 > 孙旗
## 钦定古今图书集成/明伦汇编/氏族典/第146卷 > 孙旗

按《晋书孙旗传》，“旗字伯旗，乐安人也。父历，魏、晋际为
幽州刺史、右将军。旗察孝廉，累迁黄门侍郎，出为荆
州刺史。永熙中，征拜太子詹事，转卫尉，免官岁馀，出
为兖州刺史，迁平南将军。旗子弼及弟子髦、辅、琰四
人，并有吏材，称于当世，遂与孙秀合族。及赵王伦起
事，兄弟旬月相次为公府掾、尚书郎。弼又为中坚将”
军，领尚书左丞。及齐王冏起义，四子皆伏诛，斩旗，夷
三族。